**AZƏRBAYCAN RESPUBLİKASI   
   ZƏNGİLAN RAYON İCRA HAKİMİYYƏTİ BAŞÇISININ**

**S Ə R Ə N C A M I**

**№ 12 11 fevral 2016-cı il**

**“Azərbaycan Respublikasının mərkəzi və yerli icra hakimiyyəti orqanlarında**

**Apellyasiya Şuralarının yaradılması haqqında” Azərbaycan Respublikası Prezidentinin 03.02.2016-cı il tarixli Fərmanına uyğun olaraq rayon İcra hakimiyyətində Apellyasiya Şurasının yaradılması barədə”.**

**1.** Azərbaycan Respublikası Prezidentinin müvafiq Fərmanında nəzərdə tutulmuş tapşırıqların icrası istiqamətində zəruri tədbirlərin görülməsi, rayonda sahibkarlıq fəaliyyəti ilə məşğul olan fiziki və hüquqi şəxslər tərəfindən özlərinin sahibkarlıq fəaliyyətləri ilə bağlı qarşılaşdıqları və fəaliyyətlərinə əngəl törədə biləcək məsələlər baxımından verilmiş şikayətlərin araşdırılıb obyektiv qiymət verilməsini həyata keçirmək məqsədilə yerli icra hakimiyyətləri orqanlarının Apellyasiya Şuraları haqqında nümunəvi Əsasnaməyə uyğun aşağıdakı tərkibdə Apellyasiya Şurası yaradılsın.

**Apellyasiya Şurasının tərkibi:**

1. Paşayev Seyfəddin Teymur oğlu - Başçının müavini-Sosial-iqtisadi inkişafın təhlili və proqnozlaşdırılması şöbəsinin müdiri, Şuranın sədri;

2. Məmmədov Ağamirzə Şamxal oğlu - Hüquq şöbəsinin müdiri, Şuranın üzvü;

3. Bağırova Maya İbad qızı - Ərazi idarəetmə və yerli özünüidarəetmə orqanları ilə iş şöbəsinin müdiri, Şuranın üzvü;

4. Həsənova Dilşad Şahsuvar qızı - Memarlıq və tikinti şöbəsinin müdiri-baş memar, Şuranın üzvü;

5. Rüstəmova Xanım Fehruz qızı - Sosial-iqtisadi inkişafın təhlili və proqnozlaşdırılması şöbəsində müdir müavini,Şuranın üzvü;

6. Təhməzova Elnurə Yavər qızı - İctimai-siyasi və humanitar məsələlər şöbəsində baş

məsləhətçi, Şuranın üzvü;

7. Rəhimov Murad Fərəc oğlu - Zəngilan şəhər inzibati ərazi dairəsi üzrə nümayəndə,

Şuranın üzvü;

**2.** Rayon İcra Hakimiyyətində yerli icra hakimiyyəti orqanlarının Apellyasiya Şuraları haqqında nümunəvi Əsasnamədə nəzərdə tutlan məsələlərin icrasını həyata keçirəcək Apellyasiya Şurasının tərkibi təsdiq edilsin.

**3.** Rayon İcra Hakimiyyətinin yeni yaradılmış Apellyasiya Şurası fəaliyyətində Azərbaycan Respublikasının müvafiq Qanunvericilik aktlarını, Azərbaycan Respublikası Prezidentinin Fərman və Sərəncamlarını, həmçinin yerli icra hakimiyyəti orqanlarının Apellyasiya Şurasının yaradılması haqqında nümunəvi Əsasnaməsini əldə rəhbər tutmaqla, fiziki və hüquqi şəxs qismində sahibkar tərəfindən daxil olacaq şikayətlərə dəqiq, qərəzsiz və vicdanlı yanaşmanın operativliyi, həmçinin araşdırmaya sahibkarlıq fəaliyyətinin sərbəs inkişafına zəmin yaradacaq hüquqi qiymət verilməsi Şuranın başlıca vəzifəsi hesab edilsin.

**ZƏNGİLAN RAYON İCRA**

**HAKİMİYYƏTİNİN BAŞÇISI: R.Ş. HƏSƏNOV**